CELEX: 51996PC0455
Language: da
Date: 1996-09-23
Title: Forslag til RÅDETS DIREKTIV OM ÆNDRING AF DIREKTIV 93/75/EØF OM MINDSTEKRAV TIL SKIBE, SOM ER PÅ VEJ TIL ELLER FRA FÆLLESSKABETS SØHAVNE MED FARLIGT ELLER FORURENENDE GODS

Avis juridique important

|

51996PC0455

Forslag til RÅDETS DIREKTIV OM ÆNDRING AF DIREKTIV 93/75/EØF OM MINDSTEKRAV TIL SKIBE, SOM ER PÅ VEJ TIL ELLER FRA FÆLLESSKABETS SØHAVNE MED FARLIGT ELLER FORURENENDE GODS  /* KOM/96/0455 ENDEL - SYN 96/0231 */  

EF-Tidende nr. C 334 af 08/11/1996 s. 0011

Forslag til Rådets direktiv om ændring af direktiv 93/75/EØF om mindstekrav til skibe, som er på vej til eller fra Fællesskabets søhavne med farligt eller forurenende gods (96/C 334/07) (Tekst af betydning for EØS) KOM(96) 455 endelig udg. - 96/0231(SYN) (Forelagt af Kommissionen den 29. september 1996)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 84, stk. 2,under henvisning til forslag fra Kommissionen,under henvisning til udtalelse fra Det Økonomiske og Sociale Udvalg,i henhold til fremgangsmåden i artikel 189 C i traktaten, ogud fra følgende betragtninger:direktiv 93/75/EØF, ændret ved Kommissionens direktiv . . ./. ./EF, indeholder ikke specifikke bestemmelser for transport ad søvejen af radioaktive materialer omfattet af IMO-resolution A 748(18) vedrørende koden for sikkerhedsbestemmelser for transport af bestrålet nukleart brændsel, plutonium og stærkt radioaktivt affald i beholdere om bord på skibe (INF-koden);det er nødvendigt at styrke sikkerheden til søs og forebygge havforurening i forbindelse med transport af bestrålet nukleart brændsel, plutonium og højradioaktivt affald; en udvidelse af bestemmelserne i direktiv 93/75/EØF til også at omfatte sådanne stoffer vil sætte de kompetente myndigheder i stand til at råde over tilstrækkelige oplysninger om disses art og placering om bord på skibe og således bidrage til at forebygge og minimalisere risikoen for ulykker i forbindelse med skibe, som transporterer sådanne stoffer;bilag I og II til direktiv 93/75/EØF bør regelmæssigt og i givet fald hyppigt kunne tilpasses til udviklingen i international ret og navnlig til ændringer af internationale konventioner, koder og resolutioner, som ikke er omfattet af artikel 2 i nævnte direktiv; den fremgangsmåde, der er fastsat i artikel 12 i nævnte direktiv, synes at være den bedst egnede til at gennemføre sådanne tilpasninger; artikel 11 bør ændres og suppleres med henblik herpå;det er nødvendigt ufortøvet at tilpasse indholdet af bilag I og II i direktiv 93/75/EØF til de ændringer af internationale konventioner, koder og resolutioner, som ikke er omfattet af artikel 2, og som er trådt i kraft efter datoen for vedtagelsen af nævnte direktiv -UDSTEDT FØLGENDE DIREKTIV:Artikel 1 Direktiv 93/75/EØF ændres således:1. Artikel 2 ændres som følger:Til litra c) tilføjes følgende:», og radioaktive materialer som defineret i INF-koden;«Følgende afsnit indsættes:»i) »INF-kode«, IMO's kode for sikkerhedsbestemmelser for transport af bestrålet nukleart brændsel, plutonium og stærkt radioaktivt affald i beholdere om bord på skibe, således som den er udformet på tidspunktet for vedtagelsen af direktiv . . ./. ./EF;«Litra i), j) og k) får henholdsvis betegnelserne litra j), k) og l).2. I artikel 11 tilføjes følgende led:»- tilpasse bilagene til de relevante udviklinger i international ret på området maritim sikkerhed og beskyttelse af havnmiljøet«.3. Bilag I og II ændres i overensstemmelse med bilaget til nærværende direktiv.Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 1997. De underretter straks Kommissionen herom.2. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.3. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.Artikel 3 Dette direktiv træder i kraft på tyvendedagen efter dets offentliggørelse.Artikel 4 Dette direktiv er rettet til medlemsstaterne.